Op mod 25.000 rådyr og hjorte mister hvert år livet i trafikken. Det samme gør to til tre personer efter påkørsel af dyrevildt. Og man skal især passe på, når vi her i weekenden skifter til sommertid. - Dyr kender ikke klokken, og overgangen til sommertid betyder hvert år et øget antal påkørsler af dyrevildt. Skiftet flytter myldretiden en time, og specielt i daggryet, hvor mange dyr vandrer, øges trafikken. I det hele taget bliver dyrenes rytme forstyrret af, at trafikmønstret bliver ændret, og det forhøjer risikoen for sammenstød mellem dyr og biler", siger Allan Bruun Rasmussen, der Falcks vildt- & dyrekonsulent. Bilister, der kører gennem naturområder, bør derfor være ekstra påpasselige. Risikoen for personskade øges i disse år, fordi bestanden af kron- og dåvildt er stigende. De er større end rådyr, og derfor er skaderne ved sammenstød også mere alvorlige.

Opsummering:
I weekenden skifter vi til sommertid, og det medfører øget risiko for påkørsel af vildt, advarer Dyrenes Beskyttelse og Falck.